[[Ole Christian Madsen]]s [[En kærlighedshistorie|''En kærlighedshistorie'']] og [[Gert Fredholm]]s [[At klappe med én hånd|''At klappe med én hånd'']] var uddelingens vindere, da begge film modtog to priser hver for henholdsvis bedste danske film og bedste kvindelige hovedrolle, og bedste mandlige hovedrolle og bedste kvindelige birolle. Mange undrede sig over at Bille Augusts [[En sang for Martin|''En sang for Martin'']] var at finde blandt de nominerede til bedste danske film, da filmen foregik på svensk med et svensk cast og ligeledes var nomineret til de svenske filmpriser, men ifølge Bodilkomitéens pointsystem, som bruges til at bedømme, hvorvidt en film kan klassificeres som dansk, bestod filmen prøven. Det blev bedømt at siden danske August er manuskriptforfatter såvel som instruktør, ligesom at filmens hovedproducent er dansk, så kunnes filmen opfattes som dansk, uanset at dens forlæg, skuespillere og sprog var svensk.<ref>https://www.kristeligt-dagblad.dk/kirke-tro/bodilnomineringer-2002</ref>
Historie